Скончыў гістарычны факультэт Менскага педагагічнага інстытуту. Працаваў у Інстытуце гісторыі Акадэміі навук, вывучаў матэрыяльную і духоўную культуру першабытных плямёнаў каменнага і бронзавага вякоў. Разам з Уладзімірам Караткевічам, Міколам Прашковічам, Арсенем Лісам, Зянонам Пазьняком, Лявонам Баразной, Міколам Ермаловічам ён быў адной з ключавых постацяў клубу вальнадумнай беларускай інтэлігенцыі “Акадэмічны асяродак”, за што ў 1974 годзе яго доўга цягалі на допыты ў КГБ і ўрэшце звольнілі з працы з Акадэміі наву з забаронай на прафесію. Без ягонага мудрага ўдзелу немагчыма ўявіць “Мартыралог Беларусі” і Аргкамітэт БНФ “Адраджэньне”, з якіх пачалася новая эпоха.